
A V I Z

asupra propunerii legislative pentru repunerea în unele drepturi economice a localităţilor foste comune grănicereşti.

În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru repunerea în unele drepturi economice a localităţilor foste comune grănicereşti, trimisă cu adresa nr.173 din  15 octombrie  1998, înregistrată sub nr.707/XVIII/11 din  15 octombrie  1998.



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat propunerea legislativă menţionată mai sus, în şedinţa din 25 ianuarie 1999.



În urma examinării propunerii legislative, a avizului negativ al Consiliului Legislativ nr.1081 din 31 decembrie 1998, precum şi a punctului de vedere al Guvernului trimis cu adresa nr.4548/1998, membrii comisiei au hotărât, cu majoritate de voturi, să  respingă această iniţiativă legislativă, întrucât reconstituirea dreptului de proprietate asupra terenurilor agricole sau cu vegetaţie forestieră nu se poate face decât în temeiul şi cu procedurile prevăzute de Legea fondului funciar nr.18/1991, republicată.



În raport de obiectul şi conţinutul său, propunerea legislativă face parte din categoria legilor ordinare.

